title: 2013/4/Euratom: Rozhodnutie Rady z  11. decembra 2012 , ktorým sa schvaľuje uzavretie Dohody o vedeckej a technickej spolupráci medzi Európskym spoločenstvom pre atómovú energiu na jednej strane a Švajčiarskou konfederáciou na strane druhej, ktorou sa Švajčiarska konfederácia pridružuje k rámcovému programu Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013), Európskou komisiou

text:
               9.1.2013

               SK

               Úradný vestník Európskej únie

               L 4/1

      ROZHODNUTIE RADY

   z 11. decembra 2012,
   ktorým sa schvaľuje uzavretie Dohody o vedeckej a technickej spolupráci medzi Európskym spoločenstvom pre atómovú energiu na jednej strane a Švajčiarskou konfederáciou na strane druhej, ktorou sa Švajčiarska konfederácia pridružuje k rámcovému programu Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013), Európskou komisiou
   (2013/4/Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na návrh Európskej komisie,
   keďže:

               (1)

               Európska komisia v súlade so smernicami Rady prerokovala Dohodu o vedeckej a technickej spolupráci medzi Európskym spoločenstvom pre atómovú energiu na jednej strane a Švajčiarskou konfederáciou na strane druhej, ktorou sa Švajčiarska konfederácia pridružuje k rámcovému programu Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013) (ďalej len „dohoda“).

               (2)

               Je preto vhodné schváliť uzavretie tejto dohody Európskou komisiou,

         PRIJALA TOTO ROZHODNUTIE:
   Jediný článok
   Týmto sa schvaľuje uzavretie Dohody o vedeckej a technickej spolupráci medzi Európskym spoločenstvom pre atómovú energiu na jednej strane a Švajčiarskou konfederáciou na strane druhej, ktorou sa Švajčiarska konfederácia pridružuje k rámcovému programu Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013), Európskou komisiou.
   Týmto sa schvaľuje vyhlásenie Európskej komisie v mene Európskeho spoločenstva pre atómovú energiu vykonané zástupcom Európskej komisie po uzavretí dohody, ktoré je uvedené v prílohe k tomuto rozhodnutiu.
   Text dohody je pripojený k tomuto rozhodnutiu.

      V Bruseli 11. decembra 2012

            Za Radu

            predseda

         A. D. MAVROYIANNIS

      PRÍLOHA

         Vyhlásenie Európskej komisie v mene Európskeho spoločenstva pre atómovú energiu
         Zástupcovia Švajčiarskej konfederácie požiadali Európsku komisiu, aby potvrdila, že celková suma príspevkov očakávaných od Švajčiarskej konfederácie na rok 2012 v súvislosti so všetkými výskumnými aktivitami Euratomu nepresiahne 55 miliónov CHF.
         Európska komisia potvrdzuje, že na základe príslušných štatistických údajov a so zreteľom na pomerné činitele, ktorými sa riadi výpočet príspevkov očakávaných od Švajčiarskej konfederácie na rok 2012 v súvislosti so všetkými výskumnými činnosťami Euratomu vrátane činností vykonávaných pred uzavretím tejto dohody, celková suma splatná Švajčiarskou konfederáciou na rok 2012 nepresiahne 55 miliónov CHF.

         DOHODA

      o vedeckej a technickej spolupráci medzi Európskym spoločenstvom pre atómovú energiu na jednej strane a Švajčiarskou konfederáciou na strane druhej, ktorou sa Švajčiarska konfederácia pridružuje k rámcovému programu Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013)
      EURÓPSKE SPOLOČENSTVO PRE ATÓMOVÚ ENERGIU
      (ďalej len „Euratom“),
      zastúpené Európskou komisiou (ďalej len „Komisia“),
      na jednej strane
      a
      ŠVAJČIARSKA KONFEDERÁCIA
      (ďalej len „Švajčiarsko“), zastúpená Švajčiarskou federálnou radou,
      na strane druhej,
      ďalej len „účastníci dohody“,
      BERÚC DO ÚVAHY, že blízke vzťahy medzi Švajčiarskom a Euratomom sú prospešné pre účastníkov dohody,
      BERÚC DO ÚVAHY dôležitosť výskumu v oblasti vedy a techniky pre účastníkov dohody a ich spoločný záujem o spoluprácu v tejto oblasti, aby sa zlepšilo využívanie zdrojov a zabránilo sa nežiaducej duplicite,
      KEĎŽE účastníci dohody v súčasnosti uskutočňujú výskumné programy v oblastiach spoločného záujmu,
      KEĎŽE účastníci dohody majú záujem o spoluprácu na týchto programoch pre ich vzájomný prospech,
      BERÚC DO ÚVAHY záujem účastníkov dohody o podporu vzájomného prístupu ich výskumných subjektov k činnostiam v oblastiach výskumu, technického rozvoja a odbornej prípravy,
      KEĎŽE Európske spoločenstvo pre atómovú energiu a Švajčiarsko uzavreli v roku 1978 dohodu o spolupráci v oblasti riadenej termonukleárnej syntézy a fyziky plazmy (ďalej len „dohoda o syntéze“),
      KEĎŽE účastníci dohody uzavreli 8. januára 1986 rámcovú dohodu o vedeckej a technickej spolupráci (ďalej len „rámcová dohoda“), ktorá nadobudla platnosť 17. júla 1987,
      BERÚC DO ÚVAHY, že v článku 6 rámcovej dohody sa uvádza, že spolupráca, ktorá predstavuje cieľ rámcovej dohody, sa má uskutočniť prostredníctvom príslušných dohôd,
      KEĎŽE Európska únia a Švajčiarsko podpísali 25. júna 2007 dohodu o vedeckej a technickej spolupráci, ktorá nadobudla platnosť 28. februára 2008 a spätne sa uplatňovala od 1. januára 2007,
      BERÚC DO ÚVAHY, že v článku 9 ods. 2 uvedenej dohody sa stanovuje obnovenie alebo opätovné prerokovanie dohody s cieľom podieľať sa na nových viacročných rámcových programoch v oblasti vedeckého a technického rozvoja na základe vzájomne dohodnutých podmienok,
      KEĎŽE rámcový program Európskeho spoločenstva pre atómovú energiu (Euratom) v oblasti jadrového výskumu a odbornej prípravy (2012 – 2013), ktorým sa prispelo aj k vytvoreniu európskeho výskumného priestoru, bol prijatý rozhodnutím Rady 2012/93/Euratom (1), nariadením Rady (Euratom) č. 139/2012 (2) a rozhodnutiami Rady 2012/94/Euratom (3) a 2012/95/Euratom (4) (ďalej len „rámcový program Euratomu na roky 2012 – 2013“),
      KEĎŽE s výhradou ustanovení Zmluvy o založení Európskeho spoločenstva pre atómovú energiu táto dohoda a všetky činnosti vykonávané podľa nej neovplyvnia právomoci udelené členským štátom na vykonávanie dvojstranných činností so Švajčiarskom v oblastiach vedy, techniky, výskumu a vývoja a v prípade potreby na uzavieranie dohôd na tento účel,
      KEĎŽE Euratom uzavrel Dohodu o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER. Podľa jej článku 21 a Dohôd vo forme výmeny listov medzi Európskym spoločenstvom pre atómovú energiu a Švajčiarskou konfederáciou (Švajčiarsko) o uplatňovaní dohody o projekte ITER, dohody o výsadách a imunitách pre ITER a dohody o širšom prístupe na území Švajčiarska a o členstve Švajčiarska v Európskom spoločnom podniku pre ITER a rozvoj energie jadrovej syntézy z 22. novembra 2007, sa dohoda uplatňuje na Švajčiarsko, ktoré sa na programe jadrovej syntézy Euratomu zúčastňuje ako plne pridružený tretí štát,
      KEĎŽE Euratom je členom Európskeho spoločného podniku pre ITER a rozvoj energie jadrovej syntézy, ktorý bol zriadený rozhodnutím Rady z 27. marca 2007. Podľa článku 2 tohto rozhodnutia a dohôd vo forme výmeny listov medzi Európskym spoločenstvom pre atómovú energiu a Švajčiarskou konfederáciou o uplatňovaní dohody o projekte ITER, dohody o výsadách a imunitách pre ITER a dohody o širšom prístupe na území Švajčiarska a o členstve Švajčiarska v Európskom spoločnom podniku pre ITER a rozvoj energie jadrovej syntézy z 22. novembra 2007 sa Švajčiarsko stalo členom spoločného podniku ako tretí štát, keďže svoj výskumný program pridružilo k programu jadrovej syntézy Euratomu,
      KEĎŽE Euratom uzavrel dohodu medzi Európskym spoločenstvom pre atómovú energiu a vládou Japonska o spoločnom vykonávaní činností v rámci širšieho prístupu v oblasti výskumu energie jadrovej syntézy. Podľa jej článku 26 sa dohoda vzťahuje aj na Švajčiarsko, ktoré sa na programe syntézy Euratomu zúčastňuje ako plne pridružený tretí štát,
      SA DOHODLI TAKTO:
      Článok 1
      Predmet úpravy
      1.   Podmienky účasti Švajčiarska na vykonávaní rámcového programu Euratomu na roky 2012 – 2013 sa stanovujú v tejto dohode bez toho, aby boli dotknuté podmienky vyplývajúce z dohody o syntéze.
      Právne subjekty zriadené vo Švajčiarsku sa môžu zúčastňovať na všetkých osobitných programoch rámcového programu Euratomu na roky 2012 – 2013.
      2.   Švajčiarske právne subjekty sa môžu zúčastňovať na činnostiach Spoločného výskumného centra Európskej únie, pokiaľ sa na túto účasť nevzťahuje odsek 1.
      3.   Právne subjekty zriadené v Európskej únii vrátane Spoločného výskumného centra sa môžu zúčastňovať na výskumných programoch a/alebo projektoch vo Švajčiarsku v oblastiach, ktoré zodpovedajú oblastiam programov rámcového programu Euratomu na roky 2012 – 2013.
      4.   Na účely tejto dohody „právny subjekt“ znamená každú fyzickú alebo právnickú osobu založenú na základe vnútroštátnych právnych predpisov platných v mieste jej zriadenia alebo na základe právnych predpisov Európskej únie, ktorá má právnu subjektivitu a je oprávnená mať všetky práva a záväzky vo vlastnom mene. Tieto subjekty zahŕňajú okrem iného vysoké školy, výskumné organizácie, priemyselné spoločnosti vrátane malých a stredných podnikov a jednotlivcov.
      Článok 2
      Formy a prostriedky spolupráce
      Spolupráca má tieto formy:

                  1.

                  Účasť právnych subjektov zriadených vo Švajčiarsku na všetkých osobitných programoch prijatých na základe rámcového programu Euratomu na roky 2012 – 2013 v súlade s podmienkami stanovenými v pravidlách účasti podnikov, výskumných stredísk a univerzít na výskumných činnostiach a činnostiach odbornej prípravy Európskeho spoločenstva pre atómovú energiu.

                  2.

                  Finančný príspevok Švajčiarska do rozpočtu na programy prijaté na uskutočňovanie rámcového programu Euratomu na roky 2012 – 2013, ako je stanovený v prílohe B.

                  3.

                  Účasť právnych subjektov zriadených v Európskej únii na švajčiarskych výskumných programoch a/alebo projektoch, o ktorých rozhodla federálna rada, v oblastiach, ktoré zodpovedajú oblastiam rámcového programu Euratomu na roky 2012 – 2013, v súlade s podmienkami stanovenými v príslušných právnych predpisoch Švajčiarska a so súhlasom partnerov v osobitnom projekte a vedúcich zodpovedajúceho švajčiarskeho programu. Pokiaľ sa v príslušných právnych predpisoch Švajčiarska neustanovuje inak, právne subjekty zriadené v Európskej únii, ktoré sa zúčastňujú na švajčiarskych výskumných programoch a/alebo projektoch, si hradia svoje vlastné náklady vrátane pomernej časti nákladov na všeobecné riadenie projektu a administratívnych nákladov.

                  4.

                  Okrem včasného poskytnutia informácií a dokumentácie v súvislosti s vykonávaním rámcového programu Euratomu na roky 2012 – 2013 a švajčiarskych programov a/alebo projektov spolupráca medzi účastníkmi dohody môže zahŕňať tieto formy a prostriedky:

                              a)

                              pravidelné výmeny názorov na usmernenia a priority v oblasti výskumnej politiky a súvisiace plány vo Švajčiarsku a v Euratome;

                              b)

                              výmeny názorov na vyhliadky a rozvoj spolupráce;

                              c)

                              včasné výmeny informácií o vykonávaní výskumných programov a projektov vo Švajčiarsku a v Euratome a o výsledkoch práce vykonanej na základe tejto dohody;

                              d)

                              spoločné stretnutia;

                              e)

                              návštevy a výmeny výskumných pracovníkov, inžinierov a technických pracovníkov;

                              f)

                              pravidelné kontakty a spätné väzby medzi vedúcimi programov alebo projektov vo Švajčiarsku a v Euratome;

                              g)

                              účasť expertov na seminároch, sympóziách a workshopoch.

            Článok 3
      Úprava spolupráce
      Spolupráca sa môže na základe vzájomnej dohody medzi účastníkmi dohody kedykoľvek upraviť a rozšíriť.
      Článok 4
      Práva a povinnosti v oblasti duševného vlastníctva
      1.   S výhradou prílohy A a platných právnych predpisov majú právne subjekty zriadené vo Švajčiarsku, ktoré sa zúčastňujú na rámcovom programe Euratomu na roky 2012 – 2013, rovnaké práva a povinnosti, pokiaľ ide o vlastníctvo, využívanie a šírenie informácií a duševné vlastníctvo, ktoré sú výsledkom takejto účasti, ako právne subjekty zriadené v Európskej únii.
      2.   S výhradou prílohy A a platných právnych predpisov majú právne subjekty zriadené v Európskej únii, ktoré sa zúčastňujú na výskumných programoch a/alebo projektoch Švajčiarska, tak ako sa stanovuje v článku 2 ods. 3, rovnaké práva a povinnosti, pokiaľ ide o vlastníctvo, využívanie a šírenie informácií a duševné vlastníctvo, ktoré sú výsledkom takejto účasti, ako právne subjekty zriadené vo Švajčiarsku, ktoré sa zúčastňujú na predmetných programoch a/alebo projektoch.
      Článok 5
      Finančné ustanovenia
      Pravidlá, ktorými sa upravuje finančný príspevok Švajčiarska, sú uvedené v prílohe B.
      Článok 6
      Výbor Švajčiarska/Spoločenstiev pre výskum
      1.   Výbor Švajčiarska/Spoločenstiev pre výskum ustanovený v rámcovej dohode kontroluje, vyhodnocuje a zabezpečuje riadne vykonávanie tejto dohody. Všetky sporné otázky vyplývajúce z vykonávania alebo z výkladu tejto dohody sa predkladajú tomuto výboru.
      2.   Výbor môže rozhodnúť o zmene a doplnení odkazov na akty Európskej únie/Euratomu v prílohe C.
      Článok 7
      Účasť
      1.   Bez toho, aby boli dotknuté ustanovenia článku 4, právne subjekty zriadené vo Švajčiarsku, ktoré sa zúčastňujú na rámcovom programe Euratomu na roky 2012 – 2013, majú rovnaké zmluvné práva a povinnosti ako právne subjekty zriadené v Európskej únii.
      2.   Pre právne subjekty zriadené vo Švajčiarsku platia pri predkladaní a hodnotení návrhov a pri udeľovaní a uzavieraní grantových dohôd a/alebo zmlúv na základe rámcového programu Euratomu na roky 2012 – 2013 rovnaké podmienky ako tie, ktoré sa uplatňujú pri grantových dohodách a/alebo zmluvách uzavieraných v rámci tých istých programov právnymi subjektmi zriadenými v Európskej únii.
      3.   Švajčiarsko ako pridružený štát je oprávnené navrhnúť hodnotiteľov pre rámcový program Euratomu na roky 2012 – 2013 v súlade s nariadením Rady (Euratom) č. 139/2012, ktorým sa ustanovujú pravidlá pre účasť podnikov, výskumných centier a univerzít na nepriamych akciách rámcového programu Európskeho spoločenstva pre atómovú energiu a pre šírenie výsledkov výskumu (2012 – 2013).
      4.   Bez toho, aby boli dotknuté ustanovenia článku 1 ods. 3, článku 2 ods. 3 a článku 4 ods. 2 a platné právne predpisy a rokovací poriadok, právne subjekty zriadené v Európskej únii sa môžu za rovnakých podmienok ako švajčiarski partneri zúčastňovať na programoch a/alebo projektoch v rámci švajčiarskych výskumných programov uvedených v článku 2 ods. 3. Švajčiarske orgány môžu účasť jedného alebo viacerých právnych subjektov zriadených v Európskej únii na projekte podmieniť spoločnou účasťou aspoň jedného švajčiarskeho subjektu.
      Článok 8
      Mobilita
      Každý z účastníkov dohody sa v súlade s platnými právnymi predpismi a dohodami zaviaže, že zabezpečí vstup a pobyt – pokiaľ je to nevyhnutné na úspešné zrealizovanie príslušnej činnosti – obmedzenému počtu svojich výskumných pracovníkov, ktorí sa vo Švajčiarsku a v Európskej únii zúčastňujú na činnostiach, na ktoré sa vzťahuje táto dohoda.
      Článok 9
      Úprava a budúca spolupráca
      1.   Ak Euratom upraví alebo predĺži svoje výskumné programy, táto dohoda sa môže upraviť alebo predĺžiť na základe vzájomne dohodnutých podmienok. Účastníci dohody si vymenia informácie a názory, ktoré sa týkajú každej takejto úpravy alebo predĺženia, ako aj akýchkoľvek ďalších skutočností, ktorými sa priamo alebo nepriamo ovplyvňuje spolupráca Švajčiarska v oblastiach, na ktoré sa vzťahuje rámcový program Euratomu na roky 2012 – 2013. Švajčiarsku sa oznámi presný obsah upravených alebo predĺžených programov do dvoch týždňov od ich prijatia Euratomom. V prípade úpravy alebo predĺženia výskumných programov môže Švajčiarsko vypovedať túto dohodu so šesťmesačnou výpovednou lehotou. Účastníci dohody do troch mesiacov od prijatia rozhodnutia Euratomom oznámia svoj zámer vypovedať alebo predĺžiť túto dohodu.
      2.   Ak Euratom prijme nový viacročný program v oblasti výskumu a odbornej prípravy, táto dohoda sa môže obnoviť alebo opätovne prerokovať na základe podmienok dohodnutých medzi účastníkmi dohody. Účastníci dohody si vymenia informácie a názory týkajúce sa prípravy týchto programov alebo ďalších prebiehajúcich alebo budúcich výskumných činností prostredníctvom Výboru Švajčiarska/Spoločenstiev pre výskum uvedeného v článku 6.
      Článok 10
      Vzťah k iným medzinárodným dohodám
      1.   Ustanovenia tejto dohody sa uplatňujú bez toho, aby boli dotknuté výhody vyplývajúce z iných medzinárodných dohôd, ktoré sú záväzné pre jedného z účastníkov dohody a ktoré sa týkajú výlučne právnych subjektov zriadených na území tohto účastníka dohody.
      2.   Právny subjekt zriadený v štáte pridruženom k rámcového programu Euratomu na roky 2012 – 2013 (ďalej len „pridružený štát“) má tie isté práva a povinnosti vyplývajúce z tejto dohody ako právne subjekty, ktoré sú zriadené v členskom štáte, za predpokladu, že pridružený štát, v ktorom je subjekt zriadený, súhlasil s udelením tých istých práv a povinností právnym subjektom zo Švajčiarska.
      Článok 11
      Územná pôsobnosť
      Táto dohoda sa uplatňuje na jednej strane na územiach, na ktorých sa uplatňuje Zmluva o založení Európskeho spoločenstva pre atómovú energiu, a za podmienok v nej stanovených, a na druhej strane na území Švajčiarska.
      Článok 12
      Prílohy
      Prílohy A, B a C tvoria neoddeliteľnú súčasť tejto dohody.
      Článok 13
      Nadobudnutie platnosti a uplatňovanie
      1.   Účastníci dohody ratifikujú alebo uzavrú túto dohodu v súlade s ich príslušnými predpismi. Táto dohoda nadobúda platnosť v deň posledného oznámenia o ukončení vnútorných postupov nevyhnutných na tento účel.
      2.   Táto dohoda sa uplatňuje od začiatku rámcového programu Euratomu na roky 2012 – 2013 do 31. decembra 2013. Bez ohľadu na ďalej uvedený odsek 5 každý z účastníkov dohody môže v období od 1. januára 2013 do 30. júna 2013 vypovedať túto dohodu písomným oznámením. V tomto prípade sa dohoda prestane uplatňovať 31. decembra 2012.
      3.   Ak sa táto dohoda prestane uplatňovať 31. decembra 2012 v súlade s odsekom 2, Euratom si plní svoje vzniknuté záväzky voči švajčiarskym príjemcom dovtedy, kým jeden z účastníkov dohody nedostane oznámenie od druhého účastníka dohody v súlade s odsekom 2. V prípade, že Švajčiarsko vypovedá túto dohodu v súlade s odsekom 2, Švajčiarsko vypláca Euratomu kompenzáciu zodpovedajúcu sume záväzkov Euratomu na rok 2013 voči švajčiarskym príjemcom dovtedy, kým Euratom nedostane oznámenie od Švajčiarska. Táto kompenzácia sa vyplatí najneskôr do 45 dní od prijatia žiadosti vydanej Komisiou. Odsek II.2 prílohy B sa uplatňuje zodpovedajúcim spôsobom. Účastníci dohody sa vzájomne dohodnú na riešení prípadných ďalších dôsledkov.
      4.   Táto dohoda sa môže meniť a dopĺňať len písomne na základe vzájomnej dohody medzi účastníkmi dohody. Postup nadobudnutia platnosti týchto zmien a doplnení je rovnaký ako postup, ktorý sa vzťahuje na nadobudnutie platnosti tejto dohody.
      5.   Každý z účastníkov dohody môže kedykoľvek vypovedať túto dohodu písomným oznámením so šesťmesačnou výpovednou lehotou.
      6.   Projekty a činnosti, ktoré sú v štádiu realizácie v čase vypovedania tejto dohody a/alebo uplynutia jej platnosti, pokračujú až do ich ukončenia za podmienok uvedených v tejto dohode. Účastníci dohody sa vzájomne dohodnú na riešení prípadných ďalších dôsledkov vypovedania.

         Táto dohoda je vypracovaná vo dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.

         (1)  Ú. v. EÚ L 47, 18.2.2012, s. 25.

         (2)  Ú. v. EÚ L 47, 18.2.2012, s. 1.

         (3)  Ú. v. EÚ L 47, 18.2.2012, s. 33.

         (4)  Ú. v. EÚ L 47, 18.2.2012, s. 40.

         PRÍLOHA A

            ZÁSADY PRIDEĽOVANIA PRÁV DUŠEVNÉHO VLASTNÍCTVA

         I.   Rozsah pôsobnosti

         Na účely tejto dohody má „duševné vlastníctvo“ význam uvedený v článku 2 Dohovoru o zriadení Svetovej organizácie duševného vlastníctva, ktorý bol podpísaný v Štokholme 14. júla 1967.
         Na účely tejto dohody „poznatky“ znamenajú výsledky vrátane informácií nezávisle od toho, či môžu, alebo nemôžu byť chránené, ako aj autorské práva alebo práva, ktoré sa vzťahujú na takéto informácie, ktoré sú predmetom žiadostí o registráciu patentov, priemyselných vzorov, rastlinných odrôd, doplnkových ochranných certifikátov alebo podobných foriem ochrany, alebo ktoré sú predmetom vydania takýchto dokladov.
         II.   Práva duševného vlastníctva právnych subjektov účastníkov dohody

                     1.

                     Každý účastník dohody zabezpečí, aby sa s právami duševného vlastníctva, ktoré patria právnym subjektom druhého účastníka dohody zúčastneného na činnostiach vykonávaných podľa tejto dohody, a s právami a povinnosťami vyplývajúcimi z tejto účasti, zaobchádzalo spôsobom zlučiteľným s príslušnými medzinárodnými dohovormi, ktoré sa vzťahujú na účastníkov dohody, najmä s Dohodou TRIPS (Dohoda o obchodných aspektoch práv duševného vlastníctva spravovaná Svetovou obchodnou organizáciou), Bernským dohovorom (Parížsky akt 1971) a Parížskym dohovorom (Štokholmský akt 1967).

                     2.

                     Právne subjekty zriadené vo Švajčiarsku, ktoré sa zúčastňujú na nepriamych činnostiach na základe rámcového programu Euratomu na roky 2012 – 2013, majú práva a povinnosti vyplývajúce z duševného vlastníctva za podmienok stanovených v nariadení Rady (ES) č. 139/2012 z 19. decembra 2011 (1) a v grantovej dohode a/alebo zmluve uzavretej s Euratomom v súlade s bodom 1.

                     3.

                     Právne subjekty zriadené v členskom štáte Európskej únie, ktoré sa zúčastňujú na švajčiarskych výskumných programoch a/alebo projektoch, majú rovnaké práva a povinnosti vyplývajúce z duševného vlastníctva ako právne subjekty zriadené vo Švajčiarsku, ktoré sa zúčastňujú na týchto výskumných programoch alebo projektoch, v súlade s bodom 1.

               III.   Práva duševného vlastníctva účastníkov dohody

                     1.

                     Ak sa účastníci dohody nedohodli inak, na poznatky, ktoré účastníci dohody vytvorili počas činností vykonávaných v súlade s článkom 2 ods. 4 tejto dohody, sa vzťahujú tieto pravidlá:

                                 a)

                                 Účastník dohody, ktorý vytvoril poznatky, má na ne vlastnícke práva. Ak sa príslušné podiely na ich vytvorení nedajú určiť, majú účastníci dohody na tieto poznatky spoluvlastnícke práva.

                                 b)

                                 Účastník dohody, ktorý má vlastnícke práva na tieto poznatky, udelí druhému účastníkovi dohody práva na prístup k týmto poznatkom, aby sa mohli vykonávať činnosti uvedené v článku 2 ods. 4 tejto dohody. Právo na prístup k týmto poznatkom sa poskytuje bezplatne.

                     2.

                     Ak sa účastníci dohody nedohodli inak, na vedeckú literatúru vytvorenú účastníkmi dohody sa uplatňujú tieto pravidlá:

                                 a)

                                 Ak účastník dohody uverejní údaje, informácie a technické alebo vedecké výsledky, ktoré boli vytvorené počas činností vykonávaných na základe tejto dohody, v časopisoch, článkoch, správach a knihách, vrátane audiovizuálnych diel a softvéru, druhému účastníkovi dohody sa udelí celosvetová, nevýhradná, neodvolateľná bezplatná licencia na preklad, úpravu, prenos a verejné šírenie predmetných diel.

                                 b)

                                 Všetky vyhotovenia, ktoré obsahujú údaje a informácie chránené autorským právom, ktoré sa majú verejne šíriť a pripraviť podľa tohto oddielu, musia byť označené menom autora alebo autorov, pokiaľ to autor výslovne neodmietne. Na vyhotoveniach musia byť taktiež zreteľne uvedené potvrdenia spoločnej podpory obidvoch účastníkov dohody.

                     3.

                     Ak sa účastníci dohody nedohodli inak, na nezverejnené informácie účastníkov dohody sa uplatňujú tieto pravidlá:

                                 a)

                                 Súčasne s predložením informácií, ktoré sa týkajú činností vykonávaných na základe tejto dohody, každý z účastníkov dohody označí pre druhého účastníka dohody informácie, ktoré majú ostať nezverejnené.

                                 b)

                                 Na osobitné účely uplatňovania tejto dohody účastník dohody, ktorý prijíma nezverejnené informácie, ich môže na svoju vlastnú zodpovednosť odovzdať orgánom alebo subjektom, ktoré patria do jeho právomoci.

                                 c)

                                 Na základe vopred udeleného písomného súhlasu účastníka dohody, ktorý poskytuje nezverejnené informácie, prijímajúci účastník dohody môže takéto informácie šíriť vo väčšej miere, ako je to inak povolené v písmene b). Účastníci dohody spolupracujú pri vývoji postupov na podávanie žiadostí o vopred udelený písomný súhlas s týmto šírením a na jeho získavanie a každý účastník dohody udelí tento súhlas v rozsahu prípustnom podľa domácej politiky, vnútroštátnych zákonov a iných právnych predpisov.

                                 d)

                                 Nepísané nezverejnené alebo iné dôverné informácie poskytnuté na seminároch alebo iných stretnutiach zástupcov účastníkov dohody usporiadaných na základe tejto dohody alebo informácie, ktoré vzniknú počas pracovného pomeru pracovníkov, používania zariadení alebo nepriamych činností, musia zostať dôverné za predpokladu, že príjemca takýchto nezverejnených alebo iných dôverných alebo chránených informácií bol vopred upozornený na ich dôverný charakter, v súlade s písmenom a).

                                 e)

                                 Každý účastník dohody zabezpečí, že nezverejnené informácie, ktoré získal v súlade s písmenami a) a d), sa budú kontrolovať, tak ako sa stanovuje v tejto dohode. Ak jeden z účastníkov dohody zistí, že nebude môcť splniť, alebo je možné predpokladať, že nebude môcť splniť ustanovenia o nešírení informácií uvedené v písmenách a) a d), ihneď o tom informuje druhého účastníka. Účastníci dohody sa následne spoločne dohodnú na primeranom riešení situácie.

            (1)  Ú. v. EÚ L 47, 18.2.2012, s. 1.

         PRÍLOHA B

            PRAVIDLÁ UPRAVUJÚCE FINANČNÝ PRÍSPEVOK ŠVAJČIARSKA

         I.   Stanovenie finančnej účasti

                     1.

                     Pomerné činitele, ktorými sa upravuje príspevok Švajčiarska na rámcový program Euratomu na roky 2012 – 2013 okrem programu Euratomu týkajúceho sa syntézy, sa získajú určením pomeru medzi hrubým domácim produktom Švajčiarska pri trhových cenách a súčtom hrubých domácich produktov členských štátov Európskej únie pri trhových cenách. Pomerný činiteľ upravujúci príspevok Švajčiarska na program syntézy sa naďalej riadi dohodou o syntéze. Tieto pomery sa vypočítajú na základe posledných štatistických údajov z Eurostatu dostupných v čase uverejnenia predbežného návrhu rozpočtu Európskej únie na ten istý rok.

                     2.

                     Komisia čo možno najskôr oznámi Švajčiarsku spolu s príslušnými podkladmi:

                                 a)

                                 sumy viazaných rozpočtových prostriedkov uvedené vo výkaze výdavkov návrhu rozpočtu Európskej únie, ktoré zodpovedajú rámcovému programu Euratomu na roky 2012 – 2013 v roku 2013;

                                 b)

                                 odhadovanú sumu príspevkov odvodenú z návrhu rozpočtu, ktorá zodpovedá prípadnej účasti Švajčiarska na rámcovom programe Euratomu na roky 2012 – 2013 v roku 2013.

                     3.

                     Ihneď po schválení všeobecného rozpočtu na rok 2013 s konečnou platnosťou Komisia oznámi Švajčiarsku vyššie spomínané sumy uvedené vo výkaze výdavkov.

                     4.

                     Finančný príspevok Švajčiarska vyplývajúci z jeho účasti na rámcovom programe Euratomu na roky 2012 – 2013 sa stanoví ako doplnok k sume, ktorá je každoročne k dispozícii zo všeobecného rozpočtu Európskej únie na viazané rozpočtové prostriedky určené na plnenie finančných záväzkov Komisie vyplývajúcich z rôznych foriem prác potrebných na vykonávanie, riadenie a fungovanie programov a činností, na ktoré sa vzťahuje táto dohoda.

               II.   Platobné postupy

                     1.

                     Komisia najneskôr 31. decembra 2012 vyzve Švajčiarsko na úhradu finančných prostriedkov zodpovedajúcich jeho príspevku na rok 2012 podľa tejto dohody. Touto výzvou na úhradu finančných prostriedkov sa zabezpečí úhrada príspevku Švajčiarska najneskôr do 30 dní od prijatia príslušnej výzvy na úhradu finančných prostriedkov. Výmenný kurz medzi švajčiarskym frankom a eurom, ktorý Komisia použije na účely výpočtu sumy vo švajčiarskych frankoch v roku 2012, je trhová sadzba za predposledný deň predchádzajúceho mesiaca kótovaná Európskou centrálnou bankou alebo trhová sadzba, ak je dostupná, poskytnutá delegáciami alebo inými vhodnými zdrojmi v blízkosti tohto dátumu.
                     Ak sa táto dohoda neprestane uplatňovať 31. decembra 2012 v súlade s článkom 13 ods. 2, Komisia vydá po 1. júli a najneskôr v novembri 2013 výzvu adresovanú Švajčiarsku na úhradu finančných prostriedkov zodpovedajúcich príspevku na rok 2013 podľa tejto dohody a stanovených na základe bodu I.1 tejto prílohy. Touto výzvou na úhradu finančných prostriedkov sa zabezpečí platba spomínaného príspevku najneskôr do 30 dní po prijatí výzvy.

                     2.

                     Príspevky Švajčiarska na rok 2012 sa vyplatia vo švajčiarskych frankoch a príspevky na rok 2013 sa vyjadria a uhradia v eurách na bankový účet uvedený Komisiou vo výzvach na platby.

                     3.

                     Švajčiarsko uhrádza svoj príspevok na základe tejto dohody v súlade s harmonogramom uvedeným v odseku 1. Akékoľvek oneskorenie platby má za následok vznik úrokov z omeškania, ktorých výška sa rovná medzibankovému úroku (EURIBOR) ponúkanému na jeden mesiac, ktorý je uvedený na stránke EURIBOR01 Reuters (strana 248 Telerate). Tento úrok sa zvyšuje o 1,5 percentuálneho bodu za každý mesiac oneskorenia. Zvýšený úrok sa vzťahuje na celé obdobie oneskorenia. Úrok z oneskorenia je však splatný iba vtedy, ak bol príspevok zaplatený po stanovenom dátume splatnosti, ktorý je uvedený v odseku 1.

                     4.

                     Cestovné náklady, ktoré vzniknú švajčiarskym zástupcom a expertom v súvislosti s ich účasťou na činnosti výborov pre výskum a na vykonávaní rámcového programu Euratomu na roky 2012 – 2013, uhradí Komisia na tom istom základe a v súlade s rovnakými postupmi, aké sú v tom čase platné pre zástupcov a expertov členských štátov Európskej únie.

               III.   Podmienky vykonávania

                     1.

                     Finančný príspevok Švajčiarska do rámcového programu Euratomu na roky 2012 – 2013 v súlade s touto prílohou zostáva spravidla nezmenený počas predmetného rozpočtového roka.

                     2.

                     Komisia v čase účtovnej uzávierky vykonávanej každý rozpočtový rok (n) v rámci zostavovania príjmového a výdavkového účtu pristúpi k úprave týchto účtov vzhľadom na účasť Švajčiarska, pričom zohľadní zmeny, ktoré sa uskutočnili či už prevodmi, stornami, prenesením platieb alebo dodatočnými a pozmeňujúcimi a doplňujúcimi rozpočtami počas rozpočtového roka. K tejto úprave dôjde pri prvej platbe za rok n + 1. Ku konečnej úprave však dôjde najneskôr v júli štvrtého roka nasledujúceho po ukončení rámcového programu Euratomu na roky 2012 – 2013. Platba Švajčiarska je pripísaná v prospech programov Euratomu ako príjem do rozpočtu pridelený do príslušného rozpočtového riadku vo výkaze príjmov všeobecného rozpočtu Európskej únie.

               IV.   Informácie

                     1.

                     V čase platby na rok 2013 sa pripraví a doručí Švajčiarsku na informačné účely výkaz rozpočtových prostriedkov rámcového programu Euratomu na roky 2012 – 2013 za rok 2012 štruktúrovaný ako účet príjmov a výdavkov Komisie.
                     Najneskôr do 30. apríla 2014 sa pripraví a doručí Švajčiarsku na informačné účely výkaz rozpočtových prostriedkov pre rámcový program Euratomu na roky 2012 – 2013, ktorý sa vzťahuje na rok 2013, štruktúrovaný ako účet príjmov a výdavkov Komisie.

                     2.

                     Komisia oznámi Švajčiarsku štatistické a všetky ostatné všeobecné finančné údaje týkajúce sa vykonávania rámcového programu Euratomu, ktoré sprístupnia členským štátom.

         PRÍLOHA C

            FINANČNÁ KONTROLA ÚČASTNÍKOV ZO ŠVAJČIARSKA NA RÁMCOVOM PROGRAME EURATOMU 2012 – 2013

         I.   Priama komunikácia

         Komisia komunikuje priamo s účastníkmi rámcového programu Euratomu na roky 2012 – 2013, ktorí sú zriadení vo Švajčiarsku, a s ich subdodávateľmi. Títo účastníci a ich subdodávatelia predložia priamo Komisii všetky relevantné informácie a podklady, ktoré musia predložiť na základe nástrojov uvedených v tejto dohode a na základe grantových dohôd a/alebo zmlúv uzavretých na ich vykonanie.
         II.   Audity

                     1.

                     V súlade s nariadením Rady (ES, Euratom) č. 1605/2002 (1), ktoré bolo naposledy zmenené a doplnené nariadením (EÚ, Euratom) č. 1081/2010 (2) a nariadením Komisie (ES, Euratom) č. 2342/2002 (3), ktoré bolo naposledy zmenené a doplnené nariadením (ES, Euratom) č. 478/2007 (4), a v súlade s ďalšími pravidlami uvedenými v tejto dohode sa v grantových dohodách a/alebo zmluvách uzavretých s účastníkmi programov zriadenými vo Švajčiarsku môže stanoviť, že zástupcovia Komisie alebo iné osoby splnomocnené Komisiou môžu kedykoľvek vykonať v priestoroch účastníkov a ich subdodávateľov vedecké, finančné, technické alebo iné audity.

                     2.

                     Zástupcovia Komisie a iné osoby splnomocnené Komisiou majú náležitý prístup na miesta, k prácam a dokumentom, ako aj ku všetkým informáciám potrebným na účely vykonania týchto auditov vrátane informácií v elektronickej podobe. Toto právo prístupu je výslovne uvedené v grantových dohodách a/alebo zmluvách uzavretých na účely vykonanie nástrojov uvedených v tejto dohode.

                     3.

                     Európsky dvor audítorov má rovnaké práva ako Komisia.

                     4.

                     Audity sa môžu byť vykonávať po ukončení rámcového programu Euratomu na roky 2012 – 2013 alebo po skončení platnosti tejto dohody za podmienok uvedených v predmetných grantových dohodách a/alebo zmluvách.

                     5.

                     Švajčiarsky federálny audítorský úrad je vopred upovedomený o auditoch vykonávaných na území Švajčiarska. Toto oznámenie však nie je právnou podmienkou na ich vykonanie.

               III.   Kontroly na mieste

                     1.

                     V rámci tejto dohody je Komisia (OLAF) splnomocnená vykonávať kontroly a inšpekcie na mieste na území Švajčiarska v súlade s podmienkami stanovenými v nariadení Rady (Euratom, ES) č. 2185/96 (5) a v nariadení Európskeho parlamentu a Rady (ES) č. 1073/1999 (6).

                     2.

                     Komisia pripraví a vykoná kontroly a inšpekcie na mieste v úzkej spolupráci so Švajčiarskym federálnym audítorským úradom alebo s inými príslušnými švajčiarskymi orgánmi, ktoré určil Švajčiarsky federálny audítorský úrad a ktoré sú včas upovedomené o predmete, cieľoch a právnom základe týchto kontrol a inšpekcií tak, aby mohli poskytnúť potrebnú pomoc. Na ten účel sa môžu úradníci príslušných švajčiarskych orgánov zúčastňovať na kontrolách a inšpekciách na mieste.

                     3.

                     Príslušné švajčiarske orgány môžu kontroly a inšpekcie na mieste vykonávať spoločne s Komisiou, ak si to želajú.

                     4.

                     Ak účastníci rámcového programu Euratomu na roky 2012 – 2013 bránia výkonu kontroly alebo inšpekcie na mieste, švajčiarske orgány konajúc v súlade s vnútroštátnymi právnymi predpismi poskytnú inšpektorom Komisie potrebnú pomoc, aby si mohli splniť svoje úlohy pri vykonávaní kontroly alebo inšpekcie na mieste.

                     5.

                     Komisia bezodkladne upovedomí Švajčiarsky federálny audítorský úrad o všetkých skutočnostiach alebo podozreniach týkajúcich sa akejkoľvek nezrovnalosti, o ktorej sa dozvedela počas vykonávania kontroly alebo inšpekcie na mieste. Komisia je v každom prípade povinná informovať uvedený orgán o výsledkoch týchto kontrol a inšpekcií.

               IV.   Informácie a konzultácie

                     1.

                     Na účely riadneho uplatňovania tejto prílohy si príslušné švajčiarske orgány a orgány Spoločenstva pravidelne vymieňajú informácie a na žiadosť druhého účastníka dohody vedú konzultácie.

                     2.

                     Príslušné švajčiarske orgány bezodkladne oznámia Komisii všetky skutočnosti alebo podozrenia týkajúce sa nezrovnalosti, o ktorej sa dozvedeli v súvislosti s uzavieraním a vykonávaním grantových dohôd a/alebo zmlúv uzavretých pri uplatňovaní nástrojov uvedených v tejto dohode.

               IV.   Dôverný charakter informácií

         Informácie, ktoré boli oznámené alebo nadobudnuté v akejkoľvek forme na základe tejto prílohy, podliehajú služobnému tajomstvu a sú chránené rovnako, ako sú chránené podobné informácie švajčiarskymi právnymi predpismi a zodpovedajúcimi ustanoveniami, ktoré sa vzťahujú na inštitúcie Spoločenstva. Takéto informácie sa nesmú oznamovať iným osobám, ako sú osoby v rámci inštitúcií Spoločenstva alebo v členských štátoch alebo vo Švajčiarsku, ktoré by o nich mali byť vzhľadom na svoju funkciu upovedomené, a takisto sa nesmú používať na iné účely, ako je zabezpečenie účinnej ochrany finančných záujmov účastníkov dohody.
         VI.   Administratívne opatrenia a pokuty

         Bez toho, aby bolo dotknuté uplatňovanie švajčiarskeho trestného práva, môže Komisia prijímať administratívne opatrenia a ukladať pokuty v súlade s nariadením (ES, Euratom) č. 1605/2002, ktoré bolo naposledy zmenené a doplnené nariadením (EÚ, Euratom) č. 1081/2010 (7), a s nariadením (ES, Euratom) č. 2342/2002, ktoré bolo naposledy zmenené a doplnené nariadením (ES, Euratom) č. 478/2007 (8), a s nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (9).
         VII.   Vymáhateľnosť a vykonateľnosť

         Rozhodnutia Komisie vydané na základe rámcového programu Euratomu na roky 2012 – 2013 v oblasti pôsobnosti tejto dohody, ktorými sa ukladajú peňažné povinnosti subjektom iným, ako sú štáty, sú vynútiteľné vo Švajčiarsku. Exekučný titul vydávajú bez akýchkoľvek ďalších kontrol, okrem overenia pravosti aktu, orgány určené švajčiarskou vládou, ktoré o tom informujú Komisiu. Exekúcia prebieha v súlade so švajčiarskym rokovacím poriadkom. Zákonnosť rozhodnutí o vykonateľnosti podlieha kontrole Súdneho dvora Európskej únie. Rozsudky Súdneho dvora Európskej únie podľa arbitrážnej doložky v zmluve uzavretej na základe rámcového programu Euratomu na roky 2012 – 2013 sú vykonateľné za rovnakých podmienok.

            (1)  Ú. v. ES L 248, 16.9.2002, s. 1.

            (2)  Ú. v. EÚ L 311, 26.11.2010, s. 9.

            (3)  Ú. v. ES L 357, 31.12.2002, s. 1.

            (4)  Ú. v. EÚ L 111, 28.4.2007, s. 13.

            (5)  Ú. v. ES L 292, 15.11.1996, s. 2.

            (6)  Ú. v. ES L 136, 31.5.1999, s. 1.

            (7)  Ú. v. EÚ L 311, 26.11.2010, s. 9.

            (8)  Ú. v. EÚ L 111, 28.4.2007, s. 13.

            (9)  Ú. v. ES L 312, 23.12.1995, s. 1.


title: 2005/228/ES: Rozhodnutie Rady z 21. februára 2005 o podpise a predbežnom vykonávaní Dohody vo forme výmeny listov medzi Európskym spoločenstvom a Bieloruskou republikou, ktorou sa mení a dopĺňa Dohoda medzi Európskym spoločenstvom a Bieloruskou republikou o obchode s textilnými výrobkami

text:
               18.3.2005

               SK

               Úradný vestník Európskej únie

               L 72/18

         ROZHODNUTIE RADY
   z 21. februára 2005
   o podpise a predbežnom vykonávaní Dohody vo forme výmeny listov medzi Európskym spoločenstvom a Bieloruskou republikou, ktorou sa mení a dopĺňa Dohoda medzi Európskym spoločenstvom a Bieloruskou republikou o obchode s textilnými výrobkami
   (2005/228/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou článku 300 ods. 2,
   so zreteľom na návrh Komisie,
   keďže:

               (1)

               Komisia rokovala v mene Spoločenstva o dohode s cieľom predĺžiť o ďalší rok platnosť súčasnej dohody a protokolov o obchode s textilnými výrobkami s Bieloruskou republikou s množstvovými limitmi prispôsobenými tak, aby zohľadnili ročné tempo rastu a dopyt Bieloruska v určitých kategóriách. Táto dohoda by sa mala vykonávať predbežne od 1. januára 2005 až do ukončenia postupov požadovaných na jej uzavretie, s výhradou vzájomného predbežného vykonávania Bieloruskou republikou.

               (2)

               Táto dohoda by mala byť podpísaná,

         ROZHODLA TAKTO:
   Článok 1
   Týmto sa predseda Rady poveruje určiť osobu (-y) splnomocnenú (-é) na podpis Dohody vo forme výmeny listov v mene Spoločenstva medzi Európskym spoločenstvom a Bieloruskou republikou, ktorou sa mení a dopĺňa Dohoda medzi Európskym spoločenstvom a Bieloruskou republikou o obchode s textilnými výrobkami, s výhradou jej uzavretia.
   Článok 2
   S výhradou vzájomnosti (1), sa dohoda vykonáva predbežne až do ukončenia postupov na jej formálne uzavretie od 1. januára 2005.
   Text dohody je pripojený k tomuto rozhodnutiu.
   Článok 3
   1.   Ak Bielorusko nesplní svoje povinnosti podľa odseku 2.5 dohody z roku 1999 (2), kvóta na rok 2005 sa zníži na úrovne platné v roku 2004.
   2.   Rozhodnutie uplatňovať odsek 1 sa prijme v súlade s postupmi uvedenými v článku 17 nariadenia Rady (EHS) č. 3030/93 z 12. októbra 1993 o spoločných pravidlách pre dovozy určitých textilných výrobkov z tretích krajín (3).
   Článok 4
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 21. februára 2005

            Za Radu

            predseda

         J. ASSELBORN

      (1)  Dátum, od ktorého nadobudne predbežné vykonávanie účinnosť, bude uverejnený v Úradnom vestníku Európskej únie, v sérii C.

      (2)  Ú. v. ES L 336, 29.12.1999, s. 27.

      (3)  Ú. v. ES L 275, 8.11.1993, s. 1. Nariadenie naposledy zmenené a doplnené nariadením (ES) č. 2200/2004 (Ú. v. EÚ L 374, 22.12.2004, s. 1).
   DOHODA VO FORME VÝMENY LISTOV
   medzi Európskym spoločenstvom a Bieloruskou republikou, ktorou sa mení a dopĺňa Dohoda medzi Európskym spoločenstvom a Bieloruskou republikou o obchode s textilnými výrobkami
   Vážený pán,

               1.

               Mám česť odvolať sa na Dohodu medzi Európskym spoločenstvom a Bieloruskou republikou o obchode s textilnými výrobkami, parafovanú 1. apríla 1993, naposledy zmenenú a doplnenú a predĺženú dohodou vo forme výmeny listov, parafovanou 23. decembra 2003 (ďalej len „dohoda“).

               2.

               Vzhľadom na ukončenie platnosti dohody z 31. decembra 2004 a v súlade s článkom 19 ods. 1 dohody sa Európske spoločenstvo a Bieloruská republika dohodli na predĺžení trvania dohody na ďalšie obdobie jedného roka, ktoré podlieha nasledujúcim zmenám a doplneniam a podmienkam:

                           2.1.

                           Druhá a tretia veta článku 19 ods. 1 dohody sa nahrádza takto:
                           „Uplatňuje sa do 31. decembra 2005.“

                           2.2.

                           Príloha II, ktorá stanovuje množstvové obmedzenia pre vývoz z Bieloruskej republiky do Európskeho spoločenstva, sa nahrádza dodatkom 1 k tomuto listu.

                           2.3.

                           Príloha k protokolu C, ktorá stanovuje množstvové obmedzenia pre vývoz z Bieloruskej republiky do Európskeho spoločenstva po činnostiach pasívneho zošľachťovacieho styku v Bieloruskej republike, sa na obdobie od 1. januára 2005 do 31. decembra 2005 nahrádza dodatkom 2 k tomuto listu.

                           2.4.

                           Dovoz textilných a odevných výrobkov s pôvodom v Európskom spoločenstve do Bieloruska podlieha v roku 2005 clám, ktoré nepresahujú clá stanovené na rok 2004 v dodatku 4 k dohode vo forme výmeny listov medzi Európskym spoločenstvom a Bieloruskou republikou, parafovanej 11. novembra 1999.
                           V prípade neuplatňovania týchto sadzieb bude mať Spoločenstvo právo opätovne zaviesť na obdobie, kým sa neukončí platnosť dohody na pomernom základe, úrovne pre množstvové obmedzenia platné v roku 2004, ako je špecifikované v dohode vo forme výmeny listov, parafovanej 23. decembra 2003.

               3.

               Ak by sa Bieloruská republika stala členom Svetovej obchodnej organizácie (WTO) pred dátumom ukončenia platnosti dohody, tak sa dohody a pravidlá WTO uplatnia od dátumu pristúpenia Bieloruskej republiky k WTO.

               4.

               Bol by som Vám veľmi zaviazaný, keby ste mohli potvrdiť súhlas Vašej vlády s vyššie uvedeným. V takom prípade táto dohoda vo forme výmeny listov nadobudne platnosť prvý deň v mesiaci, ktorý nasleduje po dni, ako si strany navzájom oznámili, že potrebné právne postupy boli ukončené. Zatiaľ sa vykonáva predbežne od 1. januára 2005 za podmienky vzájomnosti.

         Prijmite, prosím, výraz mojej najhlbšej úcty.

         Za Radu Európskej únie

      Dodatok 1

            „PRÍLOHA II

                        Bielorusko

                        Kategória

                        Jednotka

                        Kvóta od 1. januára 2005

                        Skupina I A

                        1

                        tony

                        1 585

                        2

                        tony

                        5 100

                        3

                        tony

                        233

                        Skupina I B

                        4

                        1 000 kusov

                        1 600

                        5

                        1 000 kusov

                        1 058

                        6

                        1 000 kusov

                        1 400

                        7

                        1 000 kusov

                        1 200

                        8

                        1 000 kusov

                        1 110

                        Skupina II A

                        9

                        tony

                        363

                        20

                        tony

                        318

                        22

                        tony

                        498

                        23

                        tony

                        255

                        39

                        tony

                        230

                        Skupina II B

                        12

                        1 000 párov

                        5 958

                        13

                        1 000 kusov

                        2 651

                        15

                        1 000 kusov

                        1 500

                        16

                        1 000 kusov

                        186

                        21

                        1 000 kusov

                        889

                        24

                        1 000 kusov

                        803

                        26/27

                        1 000 kusov

                        1 069

                        29

                        1 000 kusov

                        450

                        73

                        1 000 kusov

                        315

                        83

                        tony

                        178

                        Skupina III A

                        33

                        tony

                        387

                        36

                        tony

                        1 242

                        37

                        tony

                        463

                        50

                        tony

                        196

                        Skupina IIIB

                        67

                        tony

                        339

                        74

                        1 000 kusov

                        361

                        90

                        tony

                        199

                        Skupina IV

                        115

                        tony

                        87

                        117

                        tony

                        1 800

                        118

                        tony

                        448“

      Dodatok 2

            „PRÍLOHA K PROTOKOLU C

                        Kategória

                        Jednotka

                        Od 1. januára 2005

                        4

                        1 000 kusov

                        4 733

                        5

                        1 000 kusov

                        6 599

                        6

                        1 000 kusov

                        8 800

                        7

                        1 000 kusov

                        6 605

                        8

                        1 000 kusov

                        2 249

                        12

                        1 000 kusov

                        4 446

                        13

                        1 000 kusov

                        697

                        15

                        1 000 kusov

                        3 858

                        16

                        1 000 kusov

                        786

                        21

                        1 000 kusov

                        2 567

                        24

                        1 000 kusov

                        661

                        26/27

                        1 000 kusov

                        3 215

                        29

                        1 000 kusov

                        1 304

                        73

                        1 000 kusov

                        4 998

                        83

                        tony

                        664

                        74

                        1 000 kusov

                        872“

   Vážený pán,
   mám česť potvrdiť príjem Vášho listu z ..... v tomto znení:

                  „1.

                  Mám česť odvolať sa na Dohodu medzi Európskym spoločenstvom a Bieloruskou republikou o obchode s textilnými výrobkami, parafovanú 1. apríla 1993, naposledy zmenenú a doplnenú a predĺženú dohodou vo forme výmeny listov, parafovanou 23. decembra 2003 (ďalej len ‚dohoda’).

                  2.

                  Vzhľadom na ukončenie platnosti dohody z 31. decembra 2004 a v súlade s článkom 19 ods. 1 dohody sa Európske spoločenstvo a Bieloruská republika dohodli na predĺžení trvania dohody na ďalšie obdobie jedného roka, ktoré podlieha nasledujúcim zmenám a doplneniam a podmienkam:

                              2.1.

                              Druhá a tretia veta článku 19 ods. 1 dohody sa nahrádza takto:
                              ‚Uplatňuje sa do 31. decembra 2005.’

                              2.2.

                              Príloha II, ktorá stanovuje množstvové obmedzenia pre vývoz z Bieloruskej republiky do Európskeho spoločenstva, sa nahrádza dodatkom 1 k tomuto listu.

                              2.3.

                              Príloha k protokolu C, ktorá stanovuje množstvové obmedzenia pre vývoz z Bieloruskej republiky do Európskeho spoločenstva po činnostiach pasívneho zošľachťovacieho styku v Bieloruskej republike, sa na obdobie od 1. januára 2005 do 31. decembra 2005 nahrádza dodatkom 2 k tomuto listu.

                              2.4.

                              Dovoz textilných a odevných výrobkov s pôvodom v Európskom spoločenstve do Bieloruska podlieha v roku 2005 clám, ktoré nepresahujú clá stanovené na rok 2004 v dodatku 4 k dohode vo forme výmeny listov medzi Európskym spoločenstvom a Bieloruskou republikou, parafovanej 11. novembra 1999.
                              V prípade neuplatňovania týchto sadzieb bude mať Spoločenstvo právo opätovne zaviesť na obdobie, kým sa neukončí platnosť dohody na pomernom základe úrovne pre množstvové obmedzenia platné v roku 2004, ako je špecifikované v dohode vo forme výmeny listov, parafovanej 11. novembra 1999.

                  3.

                  Ak by sa Bieloruská republika stala členom Svetovej obchodnej organizácie (WTO) pred dátumom ukončenia platnosti dohody, tak sa dohody a pravidlá WTO uplatnia od dátumu pristúpenia Bieloruskej republiky k WTO.

                  4.

                  Bol by som Vám veľmi zaviazaný, keby ste mohli potvrdiť súhlas Vašej vlády s vyššie uvedeným. V takom prípade táto dohoda vo forme výmeny listov nadobudne platnosť prvý deň v mesiaci, ktorý nasleduje po dni, ako si obidve strany navzájom oznámili, že potrebné právne postupy boli ukončené. Zatiaľ sa vykonáva predbežne od 1. januára 2005 za podmienky vzájomnosti.“

   Mám tú česť potvrdiť, že moja vláda súhlasí s obsahom Vášho listu.
   Prijmite, prosím, výraz mojej najhlbšej úcty.

         Za vládu Bieloruskej republiky


title: Rozhodnutie Komisie z 5. februára 2016 o vymenovaní niektorých členov vedeckej rady Európskej rady pre výskum

text:
               6.2.2016

               SK

               Úradný vestník Európskej únie

               C 47/4

         ROZHODNUTIE KOMISIE
   z 5. februára 2016
   o vymenovaní niektorých členov vedeckej rady Európskej rady pre výskum
   (2016/C 47/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2013/743/EÚ z 3. decembra 2013, ktorým sa zriaďuje osobitný program na vykonávanie programu Horizont 2020 – rámcový program pre výskum a inováciu (2014 – 2020) a ktorým sa zrušujú rozhodnutia 2006/971/ES, 2006/972/ES, 2006/973/ES, 2006/974/ES a 2006/975/ES (1), a najmä jeho článok 7 ods. 1,
   keďže:

               (1)

               Rozhodnutím C(2013) 8915 (2) [následne zmeneným rozhodnutím C(2015) 788 (3)] Komisia zriadila Európsku radu pre výskum (ďalej len „ERC“) na obdobie od 1. januára 2014 do 31. decembra 2020 ako prostriedok vykonávania opatrení v rámci časti I „Excelentná veda“ týkajúcich sa osobitného cieľa „Európska rada pre výskum (ERC)“ uvedeného v článku 3 ods. 1 písm. a) rozhodnutia 2013/743/EÚ.

               (2)

               ERC sa skladá z nezávislej vedeckej rady ustanovenej článkom 7 rozhodnutia 2013/743/EÚ a špecializovanej realizačnej štruktúry stanovenej v článku 8 uvedeného rozhodnutia.

               (3)

               V zmysle článku 2 ods. 1 rozhodnutia C(2013) 8915 pozostáva vedecká rada z predsedu ERC a 21 členov.

               (4)

               V zmysle článku 7 ods. 1 tretieho pododseku rozhodnutia 2013/743/EÚ sú členovia vedeckej rady vymenúvaní na funkčné obdobie maximálne štyroch rokov, ktoré je možné jedenkrát obnoviť. Mali by byť vymenovaní takým spôsobom, aby sa zaručila kontinuita práce vedeckej rady.

               (5)

               Funkčné obdobie niektorých členov vedeckej rady skončilo 31. decembra 2015, a preto je potrebné obnoviť ich členstvo vo vedeckej rade.

               (6)

               V zmysle článku 7 ods. 1 druhého pododseku rozhodnutia Rady 2013/743/EÚ vymenúva členov vedeckej rady Komisia na základe nezávislého a transparentného postupu na ich určenie, na ktorom sa dohodne vedecká rada a ktorý zahŕňa konzultáciu s vedeckou obcou a predloženie správy Európskemu parlamentu a Rade. Na tento účel bola zriadená stála komisia, ktorá má vyberať budúcich členov vedeckej rady. Výberová komisia vypracovala pre Komisiu odporúčania o nahradení členov vedeckej rady, ktoré boli prijaté,

         ROZHODLA TAKTO:
   Článok 1
   Profesor Sir Christopher CLARK sa vymenúva za člena vedeckej rady ERC na prvé funkčné obdobie, ktoré sa skončí 31. decembra 2019.
   Profesorka Barbara ROMANOWICZ sa vymenúva za členku vedeckej rady ERC na prvé funkčné obdobie, ktoré sa skončí 31. decembra 2019.
   Článok 2
   Členovia vedeckej rady ERC sú uvedení v prílohe k tomuto rozhodnutiu.
   Článok 3
   Toto rozhodnutie nadobúda účinnosť 1. januára 2016.

      V Bruseli 5. februára 2016

            Za Komisiu

         Carlos MOEDAS

            člen Komisie

      (1)  Ú. v. EÚ L 347, 20.12.2013, s. 965.

      (2)  Rozhodnutie Komisie C(2013) 8915 z 12. decembra 2013, ktorým sa zriaďuje Európska rada pre výskum (Ú. v. EÚ C 373, 20.12.2013, s. 23).

      (3)  Rozhodnutie Komisie C(2015) 788 zo 17. februára 2015, ktorým sa mení rozhodnutie C(2013) 8915, ktorým sa zriaďuje Európska rada pre výskum (Ú. v. EÚ C 58, 18.2.2015, s. 3).

      PRÍLOHA
      Členovia vedeckej rady ERC

                  Meno a inštitúcia

                  Koniec funkčného obdobia

                  Klaus BOCK, Dánska národná nadácia pre výskum

                  31. december 2016

                  Margaret BUCKINGHAM, Pasteur Institute (Pasteurov inštitút), Paríž

                  30. jún 2019

                  Christopher CLARK, Cambridgeská univerzita

                  31. december 2019

                  Athene DONALD, Cambridgeská univerzita

                  31. december 2016

                  Barbara ENSOLI, Istituto Superiore di Sanità (Národný inštitút zdravia), Rím

                  31. december 2016

                  Nuria Sebastian GALLES, Univerzita Pompea Fabru, Barcelona

                  31. december 2016

                  Michael KRAMER, Inštitút Maxa Plancka pre rádioastronómiu, Bonn

                  30. jún 2019

                  Tomáš JUNGWIRTH, Akadémia vied Českej republiky

                  31. december 2018

                  Matthias KLEINER, Technická univerzita v Dortmunde

                  31. december 2016

                  Éva KONDOROSI, Maďarská akadémia vied

                  31. december 2016

                  Barbara ROMANOWICZ, Seizmologické laboratórium v Berkeley

                  31. december 2019

                  Mart SAARMA, Helsinská univerzita

                  31. december 2016

                  Nils Christian STENSETH, Osloská univerzita

                  31. december 2017

                  Martin STOKHOF, Amsterdamská univerzita

                  31. december 2017

                  Janet THORNTON, European Bioinformatics Institute (EMBL-EBI) European Molecular Biology Laboratory (Európsky inštitút bioinformatiky, Európske laboratórium molekulárnej biológie)

                  31. december 2018

                  Isabelle VERNOS, Institució Catalana de Recerca i Estudis Avançats (Katalánsky inštitút výskumu a pokročilých štúdií), Barcelona

                  30. jún 2019

                  Reinhilde VEUGELERS, Leuvenská katolícka univerzita

                  31. december 2016

                  Michel WIEVIORKA, Centrum pre sociologické analýzy a intervencie, Paríž

                  31. december 2017

                  Fabio ZWIRNER, Padovská univerzita

                  31. december 2018


title: 2011/449/EÚ: Rozhodnutie Rady z  28. júna 2011 o pozícii, ktorú má Európska únia zaujať v rámci Spoločného riadiaceho výboru pre sanitárne a fytosanitárne otázky ustanoveného podľa Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, pokiaľ ide o zmenu a doplnenie dodatku V.A. k prílohe IV k uvedenej dohode  Text s významom pre EHP

text:
               23.7.2011

               SK

               Úradný vestník Európskej únie

               L 193/5

         ROZHODNUTIE RADY
   z 28. júna 2011
   o pozícii, ktorú má Európska únia zaujať v rámci Spoločného riadiaceho výboru pre sanitárne a fytosanitárne otázky ustanoveného podľa Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, pokiaľ ide o zmenu a doplnenie dodatku V.A. k prílohe IV k uvedenej dohode
   (Text s významom pre EHP)
   (2011/449/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 168 ods. 4 písm. b) v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Rada rozhodnutím 2005/269/ES (1) schválila v mene Spoločenstva podpis Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej (ďalej len „dohoda o pridružení“).

               (2)

               Príloha IV k dohode o pridružení obsahuje dohodu o sanitárnych a fytosanitárnych (SFS) opatrenia, ktoré sa uplatňujú na obchod so zvieratami a živočíšnymi výrobkami, rastlinami, rastlinnými produktmi a iným tovarom, ako aj pri vhodnom zaobchádzaní so zvieratami (ďalej len „dohoda SFS medzi EÚ a Čile“).

               (3)

               Podľa článku 16 ods. 2 písm. c) má Spoločný riadiaci výbor pre sanitárne a fytosanitárne otázky (ďalej len „spoločný riadiaci výbor“) zriadený podľa článku 89 ods. 3 dohody o pridružení právomoc rozhodnutím meniť dodatky I až XII k dohode SFS medzi EÚ a Čile.

               (4)

               Dodatok V.A. k dohode SFS medzi EÚ a Čile by mal obsahovať prioritné odvetvia alebo pododvetvia zoradené podľa poradia priorít, v prípade ktorých môže byť uznaná rovnocennosť.

               (5)

               Čilská republika mieni aplikovať spracovateľské ošetrenie na lastúrniky, ktoré nie je ustanovené v príslušných právnych predpisoch Únie.

               (6)

               Aby bolo možné zhodnotiť, či by navrhované spracovateľské ošetrenie mohlo dosahovať rovnakú úroveň ochrany spotrebiteľa, akú poskytuje ošetrenie stanovené právnymi predpismi Únie, je potrebné posúdiť rovnocennosť oboch ošetrení.

               (7)

               V článku 7 ods. 4 pododseku 2 dohody SFS medzi EÚ a Čile sa vyžaduje, aby sa dodatok V.A. k dohode SFS medzi EÚ a Čile zmenil a doplnil tak, aby sa v ňom identifikovali prioritné odvetvia alebo pododvetvia predtým, než sa môžu začať konzultácie zamerané na posúdenie rovnocennosti. Odvetvie „rybie produkty“ a jeho pododvetvie „lastúrniky“ by sa preto mali zaviesť do zoznamu priorít v uvedenom dodatku.

               (8)

               Únia by preto mala zaujať pozíciu stanovenú v pripojenom návrhu rozhodnutia spoločného riadiaceho výboru s ohľadom na zmenu a doplnenie dodatku V.A. k prílohe IV k dohode o pridružení,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v rámci Spoločného riadiaceho výboru pre sanitárne a fytosanitárne otázky (ďalej len „spoločný riadiaci výbor“) zriadenom podľa Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej (ďalej len „dohoda o pridružení“), pokiaľ ide o zmenu a doplnenie dodatku V.A. k dohode SFS medzi EÚ a Čile, je založená na návrhu rozhodnutia spoločného riadiaceho výboru pripojeného k tomuto rozhodnutiu.
   Článok 2
   Rozhodnutie spoločného riadiaceho výboru o zmene a doplnení dodatku V.A. k dohode SFS medzi EÚ a Čile sa hneď po jeho prijatí uverejní v Úradnom vestníku Európskej únie.

   Článok 3
   Toto rozhodnutie nadobúda účinnosť dňom nasledujúcim po jeho uverejnený v Úradnom vestníku Európskej únie.

      V Luxemburgu 28. júna 2011

            Za Radu

            predseda

         FAZEKAS S.

      (1)  Rozhodnutie Rady 2005/269/ES z 28. februára 2005 o uzavretí Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej (Ú. v. EÚ L 84, 2.4.2005, s. 19).

      NÁVRH
      ROZHODNUTIE č. …/2011 SPOLOČNÉHO RIADIACEHO VÝBORU PRE SANITÁRNE A FYTOSANITÁRNE OTÁZKY ZRIADENÉHO PODĽA DOHODY MEDZI EURÓPSKYM SPOLOČENSTVOM A ČILSKOU REPUBLIKOU O SANITÁRNYCH A FYTOSANITÁRNYCH OPATRENIACH, KTORÉ SA UPLATŇUJÚ V OBCHODE SO ZVIERATAMI A ŽIVOČÍŠNYMI PRODUKTMI, RASTLINAMI A RASTLINNÝMI PRODUKTMI, AKO AJ INÝM TOVAROM A O DOBRÝCH ŽIVOTNÝCH PODMIENKACH ZVIERAT
      z …
      ktorým sa mení a dopĺňa dodatok V.A. k prílohe IV k dohode
      SPOLOČNÝ RIADIACI VÝBOR,
      so zreteľom na Dohodu medzi Európskym spoločenstvom a jeho členskými štátmi na jednej strane a Čilskou republikou na strane druhej o sanitárnych a fytosanitárnych opatreniach uplatňovaných v obchode so zvieratami a živočíšnymi produktmi, rastlinami, rastlinnými produktmi, ako aj iným tovarom a o dobrých životných podmienkach zvierat (ďalej len „dohoda SFS medzi EÚ a Čile “), a najmä na jej článok 7 ods. 4 druhý pododsek,
      keďže:

                  (1)

                  V článku 7 ods. 1 dohody SFS medzi EÚ a Čile sa stanovuje, že rovnocennosť môže byť uznaná vo vzťahu k individuálnemu opatreniu a/alebo skupinám opatrení a/alebo systémom uplatniteľným na odvetvie alebo pododvetvie.

                  (2)

                  V článku 7 ods. 4 dohody SFS medzi EÚ a Čile sa stanovuje, že odvetvia alebo pododvetvia, v prípade ktorých sa môže začať proces uznávania rovnocennosti, sa majú uviesť podľa poradia priorít v dodatku V.A.

                  (3)

                  Čilská republika vyjadrila záujem zahrnúť lastúrniky ako pododvetvie produktov rybného hospodárstva do dodatku V.A. ako prioritné odvetvie s cieľom začať posudzovanie rovnocennosti opatrení, ktoré sa na ne vzťahujú.

                  (4)

                  Zmluvné strany sa na piatom stretnutí spoločného riadiaceho výboru dohodli začať postup na zodpovedajúcu úpravu dodatku V.A. k dohode SFS medzi EÚ a Čile,

            PRIJAL TOTO ROZHODNUTIE:
      Článok 1
      Dodatok V.A. k dohode SFS medzi EÚ a Čile sa nahrádza textom v prílohe k tomuto rozhodnutiu.
      Článok 2
      Toto rozhodnutie vyhotovené v dvoch vyhotoveniach podpíšu spolupredsedovia spoločného riadiaceho výboru alebo iné osoby oprávnené konať v mene zmluvných strán. Prijme sa prostredníctvom výmeny písomných oznámení medzi dvoma sekretármi konajúcimi po dohode so zmluvnými stranami, ktorí potvrdia ukončenie potrebných vnútorných právnych postupov.
      Článok 3
      Toto rozhodnutie nadobúda účinnosť dňom vydania posledného písomného oznámenia vymeneného medzi stranami.

         Podpísané v Santiagu [dňa]
         Podpísané v Bruseli [dňa]

               Za spoločný riadiaci výbor

               vedúci delegácie Čilskej republiky

               vedúci delegácie Európskej únie

         PRÍLOHA

            Dodatok V

               PRIORITNÉ ODVETVIA ALEBO PODODVETVIA, V PRÍPADE KTORÝCH MÔŽE BYŤ UZNANÁ ROVNOCENNOSŤ A PODMIENKY A USTANOVENIA PRE DOČASNÉ SCHVÁLENIE ZARIADENÍ

            A.   Prioritné odvetvia alebo pododvetvia, v prípade ktorých môže byť uznaná rovnocennosť

                        1.

                        Odvetvie: Produkty rybného hospodárstva
                        Pododvetvie: Lastúrniky


title: 2005/380/ES: Rozhodnutie Komisie z 28. apríla 2005, ktorým sa ustanovuje skupina mimovládnych expertov v oblasti správy a riadenia spoločností a obchodného práva

text:
               19.5.2005

               SK

               Úradný vestník Európskej únie

               L 126/40

      ROZHODNUTIE KOMISIE

   z 28. apríla 2005,
   ktorým sa ustanovuje skupina mimovládnych expertov v oblasti správy a riadenia spoločností a obchodného práva
   (2005/380/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Komisia stanovila v Akčnom pláne modernizácie obchodného práva a zlepšenia správy a riadenia spoločností v Európskej únii (1), prijatom v máji 2003, súbory činností, ktoré sú potrebné na modernizáciu, doplnenie a zjednodušenie regulačného rámca pre obchodné právo a správu a riadenie spoločností.

               (2)

               Akčný plán uznáva dôležitosť konzultácií s odborníkmi a verejnosťou ako neoddeliteľnú súčasť rozvoja obchodného práva a správy a riadenia spoločností na úrovni Spoločenstva.

               (3)

               Mala by byť preto ustanovená skupina mimovládnych expertov v oblasti správy a riadenia spoločností a obchodného práva, ktorá poslúži ako orgán, v rámci ktorého bude možné uvažovať, diskutovať a radiť Komisii v oblasti správy a riadenia spoločností a obchodného práva, najmä v súlade s opatreniami predpokladanými v Akčnom pláne. Z toho dôvodu je v tejto skupine potrebné zabezpečiť vysokokvalifikovaných odborníkov, ktorí sú činní v podnikateľskej sfére a akademických kruhoch alebo v rámci občianskej spoločnosti a ktorí prispejú svojimi špeciálnymi vedomosťami o obchodnom práve a správe a riadení spoločností na úrovni Spoločenstva.

               (4)

               Skupina mimovládnych expertov v oblasti správy a riadenia spoločností a obchodného práva by si mala vypracovať vlastný rokovací poriadok a mala by plne rešpektovať úlohu a výsady inštitúcií,

         ROZHODLA TAKTO:
   Článok 1
   Týmto sa ustanovuje skupina mimovládnych expertov v oblasti správy a riadenia spoločností a obchodného práva v Spoločenstve (ďalej len „skupina“)
   Článok 2
   Úlohou skupiny je na žiadosť Komisie poskytovať technické poradenstvo v otázkach správy a riadenia spoločností a obchodného práva. Predseda skupiny môže navrhnúť, aby Komisia konzultovala so skupinou akékoľvek súvisiace veci.
   Článok 3
   Skupina sa skladá maximálne z 20 členov z podnikateľskej sféry a akademických kruhov alebo z občianskej spoločnosti, ktorých skúsenosti a kompetencie v oblasti správy a riadenia spoločností a obchodného práva sú na úrovni Spoločenstva všeobecne uznávané. Členov skupiny vymenuje Komisia. Vymenovanie sa uskutočňuje na základe osobnej spôsobilosti. Členovia skupiny poskytnú Komisii poradenstvo nezávisle od akýchkoľvek vonkajších pokynov.
   Zoznam členov je uvedený v prílohe.
   Článok 4
   Funkčné obdobie členov skupiny je trojročné. Je možné ho predĺžiť. Členovia skupiny zostávajú vo funkcii po uplynutí trojročného obdobia dovtedy, kým nie sú nahradení alebo ich vymenovanie nie je predĺžené. V prípade odstúpenia alebo smrti člena skupiny počas funkčného obdobia Komisia vymenuje nového člena skupiny v súlade s článkom 3.
   Článok 5
   Komisia uverejní zoznam členov v Úradnom vestníku Európskej únie.
   Článok 6
   Predsedom skupiny je zástupca Komisie.
   Po dohode s Komisiou môže skupina vytvoriť pracovné skupiny, ktoré sa budú zaoberať špecifickými témami na základe mandátu. Pracovné skupiny zaniknú hneď po splnení mandátov.
   Komisia môže pozvať odborníkov a pozorovateľov so špeciálnymi vedomosťami, aby sa podieľali na práci skupiny a/alebo pracovných skupín.
   Článok 7
   Skupina a pracovné skupiny sa spravidla stretávajú v priestoroch Komisie v takej forme a podľa časového harmonogramu, ktorý určí Komisia.
   Skupina prijme rokovací poriadok na základe návrhu, ktorý predloží Komisia.
   Sekretariát skupiny zabezpečí Komisia. Zainteresovaní zamestnanci Komisie sa môžu zúčastniť na stretnutiach skupiny a pracovných skupín a podieľať sa na diskusiách.
   Komisia môže na internete v pôvodnom jazyku príslušného dokumentu zverejniť záver, zhrnutie, čiastkový záver alebo pracovný dokument týkajúci sa skupiny alebo jej pracovných skupín.
   Článok 8
   Cestovné náklady a náklady na pobyt, ktoré vznikli členom, pozorovateľom a odborníkom v súvislosti s činnosťou skupiny, uhrádza Komisia v súlade s ustanoveniami platnými v rámci Komisie. Ich funkcia nie je platená.
   Článok 9
   Toto rozhodnutie sa uplatňuje do 27. apríla 2008.

      V Bruseli 28. apríla 2005

            Za Komisiu

         Charlie McCREEVY

            člen Komisie

      (1)  KOM(2003) 284 konečná verzia.

      PRÍLOHA
      ZOZNAM ČLENOV

                  Gintautas BARTKUS

                  Theodor BAUMS

                  Francesco CHIAPPETTA

                  Thomas COURTNEY

                  Jean-Pierre HELLEBUYCK

                  Erich KANDLER

                  Mrs Vanessa KNAPP

                  Vratislav KULHÁNEK

                  Jukka MÄHÖNEN

                  Stilpon NESTOR

                  Jesper Bo NIELSEN

                  Jósef OKOLSKI

                  Leonardo PEKLAR

                  Colin PERRY

                  Enrique PIÑEL LÓPEZ

                  Geert RAAIJMAKERS

                  Mrs Joëlle SIMON

                  Mario STELLA-RICHTER

                  Mrs Daniela WEBER-REY

                  Patrick ZURSTRASSEN


title: Rozhodnutie Európskeho parlamentu (EÚ) 2015/1633 z 29. apríla 2015 o absolutóriu za plnenie rozpočtu Agentúry pre spoluprácu regulačných orgánov v oblasti energetiky za rozpočtový rok 2013

text:
               30.9.2015

               SK

               Úradný vestník Európskej únie

               L 255/155

      ROZHODNUTIE EURÓPSKEHO PARLAMENTU (EÚ) 2015/1633
      z 29. apríla 2015
      o absolutóriu za plnenie rozpočtu Agentúry pre spoluprácu regulačných orgánov v oblasti energetiky za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Agentúry pre spoluprácu regulačných orgánov v oblasti energetiky za rozpočtový rok 2013,

                  —

                  so zreteľom na správu Dvora audítorov o overení konečnej ročnej účtovnej závierky Agentúry pre spoluprácu regulačných orgánov v oblasti energetiky za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 713/2009 z 13. júla 2009, ktorým sa zriaďuje Agentúra pre spoluprácu regulačných orgánov v oblasti energetiky (5), a najmä na jeho článok 24,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0117/2015),

         1.

            udeľuje absolutórium riaditeľovi Agentúry pre spoluprácu regulačných orgánov v oblasti energetiky za plnenie rozpočtu agentúry za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Agentúry pre spoluprácu regulačných orgánov v oblasti energetiky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Prezident

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 18.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 211, 14.8.2009, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Rady zo 17. mája 2011 , ktorým sa vymenúvajú pätnásti členovia riadiacej rady Európskej chemickej agentúry

text:
               21.5.2011

               SK

               Úradný vestník Európskej únie

               C 151/1

         ROZHODNUTIE RADY
   zo 17. mája 2011,
   ktorým sa vymenúvajú pätnásti členovia riadiacej rady Európskej chemickej agentúry
   2011/C 151/01
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry (1), a najmä na jeho článok 79,
   keďže:

               (1)

               V článku 79 nariadenia (ES) č. 1907/2006 sa ustanovuje, že Rada by mala za členov riadiacej rady Európskej chemickej agentúry vymenovať („riadiaca rada“) jedného zástupcu z každého členského štátu.

               (2)

               Členovia riadiacej rady by sa mali vymenovať na základe ich príslušnej praxe a odbornej spôsobilosti v oblasti chemickej bezpečnosti alebo regulácie chemických látok, pričom by sa malo zabezpečiť, aby boli medzi členmi rady aj odborníci z oblasti všeobecných, finančných a právnych otázok.

               (3)

               Funkčné obdobie by malo trvať štyri roky. Malo by byť možné obnoviť funkčné obdobie jedenkrát.

               (4)

               Rozhodnutím zo 7. júna 2007 (2) Rada vymenovala 27 členov riadiacej rady.

               (5)

               Od uvedeného rozhodnutia sa nahradil belgický (3), bulharský (4), dánsky (5), lotyšský (6), portugalský (7), rumunský (8) a britský (9) člen riadiacej rady.

               (6)

               Všetci členovia riadiacej rady, ktorých navrhlo Belgicko, Bulharsko, Dánsko, Nemecko, Estónsko, Grécko, Cyprus, Lotyšsko, Litva, Malta, Poľsko, Portugalsko, Rumunsko, Slovensko a Spojené kráľovstvo, sa vymenovali na obdobie, ktoré sa končí 31. mája 2011. Členovia riadiacej rady z týchto členských štátov by sa preto mali navrhnúť a vymenovať na obdobie, ktoré sa začne 1. júna 2011 a trvá do 31. mája 2015.

               (7)

               Rada dostala návrhy na vymenovanie členov od všetkých dotknutých členských štátov,

         PRIJALA TOTO ROZHODNUTIE:
   Článok 1
   Tieto osoby sa vymenúvajú za členov riadiacej rady Európskej chemickej agentúry („riadiaca rada“) na druhé funkčné obdobie od 1. júna 2011 do 31. mája 2015 (meno, štátna príslušnosť, dátum narodenia):

               —

               pán Helmut DE VOS, belgická, 25. februára 1978,

               —

               pán Boyko Marinov MALINOV, bulharská, 30. augusta 1964,

               —

               pán Eskil Toft THUESEN, dánska, 4. septembra 1965,

               —

               pán Alexander NIES, nemecká, 27. januára 1956,

               —

               pán Leandros NICOLAIDES, cyperská, 11. februára 1950,

               —

               pán Armands PLÄTE, lotyšská, 27. februára 1962,

               —

               pán Francis E. FARRUGIA, maltská, 18. decembra 1945,

               —

               pán Mário GRÁCIO, portugalská, 5. mája 1971,

               —

               pani Edita NOVÁKOVÁ, slovenská, 8. júla 1956,

               —

               pán Arwyn DAVIES, britská, 17. januára 1957.

         Článok 2
   Tieto osoby sa vymenúvajú za členov riadiacej rady sa na prvé funkčné obdobie od 1. júna 2011 do 31. mája 2015 (meno, štátna príslušnosť, dátum narodenia):

               —

               pani Aive TELLING, estónska, 8. mája 1974,

               —

               pani Kassandra DIMITRIOU, grécka, 30. júna 1957,

               —

               pani Marija TERIOSINA, litovská, 4. novembra 1952,

               —

               pani Edyta MIĘGOĆ, poľská, 20. januára 1976,

               —

               pán Ionuț GEORGESCU, rumunská, 3. júla 1976.

         Článok 3
   Toto rozhodnutie nadobúda účinnosť dňom jeho prijatia.

      V Bruseli 17. mája 2011

            Za Radu

            predseda

         FAZEKAS S.

      (1)  Ú. v. EÚ L 396, 30.12.2006, s. 1.

      (2)  Ú. v. EÚ C 134, 16.6.2007, s. 6.

      (3)  Ú. v. EÚ C 16, 22.1.2010, s. 5.

      (4)  Ú. v. EÚ C 125, 13.5.2010, s. 6.

      (5)  Ú. v. EÚ C 282, 19.10.2010, s. 4.

      (6)  Ú. v. EÚ C 320, 16.12.2008, s. 4.

      (7)  Porovnaj poznámku pod čiarou 5.

      (8)  Ú. v. EÚ C 73, 19.3.2008, s. 23.

      (9)  Porovnaj poznámku pod čiarou 3.


title: Rozhodnutie Komisie z 27. júla 2017, ktorým sa zriaďuje expertná skupina Komisie na vysokej úrovni pre oblasť radikalizácie

text:
               3.8.2017

               SK

               Úradný vestník Európskej únie

               C 252/3

         ROZHODNUTIE KOMISIE
   z 27. júla 2017,
   ktorým sa zriaďuje expertná skupina Komisie na vysokej úrovni pre oblasť radikalizácie
   (2017/C 252/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               S cieľom zvýšiť úsilie o predchádzanie radikalizácii vedúcej k násilnému extrémizmu a terorizmu a o boj proti nej a s cieľom zlepšovať koordináciu a spoluprácu medzi všetkými zainteresovanými stranami, v súlade s výzvami na prijatie opatrení uvedenými v Európskom programe v oblasti bezpečnosti (1), oznámení Komisie o predchádzaní radikalizácii (2), ako aj v revidovanej stratégii EÚ na boj proti radikalizácii a náboru teroristov (3) a v ďalších relevantných záveroch Rady týkajúcich sa tejto veci (4), je potrebné, aby Komisia siahla po odborných znalostiach expertov na vysokej úrovni vo forme poradného orgánu.

               (2)

               Z tohto dôvodu je potrebné zriadiť pre oblasť predchádzania radikalizácii a boja proti nej expertnú skupinu na vysokej úrovni a vymedziť jej úlohy a štruktúru.

               (3)

               Skupina by mala prispieť k ďalšiemu rozvoju a vykonávaniu politík, nástrojov a iniciatív Únie v oblasti prevencie, a to aj tým, že vypracuje súbor hlavných zásad a odporúčaní pre ďalšiu prácu v oblasti predchádzania radikalizácii a boja proti nej na úrovni Únie, ako aj na vnútroštátnej úrovni, a že bude podporovať činnosť týkajúcu sa hodnotenia potreby štruktúrovanejších mechanizmov spolupráce pre preventívne činnosti na úrovni Únie, pričom bude zohľadňovať aj vonkajší rozmer.

               (4)

               S cieľom zhromaždiť príslušné európske a národné perspektívy a odborné poznatky by skupina mala pozostávať z príslušných orgánov členských štátov, Agentúry Európskej únie pre spoluprácu v oblasti presadzovania práva (5), Jednotky Európskej únie pre justičnú spoluprácu (6), Agentúry Európskej únie pre základné práva (7), Agentúry Európskej únie pre odbornú prípravu v oblasti presadzovania práva (8), centra excelentnosti siete na zvyšovanie povedomia o radikalizácii (9), Európskej služby pre vonkajšiu činnosť (10) a koordinátora EÚ pre boj proti terorizmu (11).

               (5)

               Uvedené agentúry Únie konkrétne poskytujú svoje odborné poznatky z hľadiska presadzovania práva a trestného súdnictva, pričom berú do úvahy rozmer základných práv a potrebu budovania kapacít. Centrum excelentnosti siete na zvyšovanie povedomia o radikalizácii disponuje jedinečným nezávislým postavením v rámci celej Únie, pokiaľ ide o riešenie radikalizácie, pozná potreby a očakávania odborníkov a poskytuje aj svoje skúsenosti s nadnárodnou spoluprácou zainteresovaných strán. Európska služba pre vonkajšiu činnosť prispieva svojimi skúsenosťami a odbornými poznatkami vo vzťahu k vonkajšiemu rozmeru činností Únie, pričom čerpá zo spolupráce s tretími krajinami a medzinárodnými organizáciami a zároveň k tejto spolupráci prispieva. Koordinátor EÚ pre boj proti terorizmu prispieva odbornými poznatkami, ktoré vychádzajú z jeho komplexného prehľadu o príslušných politických nástrojoch.

               (6)

               Mali by sa stanoviť pravidlá zverejňovania informácií členmi skupiny.

               (7)

               Je vhodné stanoviť obdobie uplatňovania tohto rozhodnutia. Komisia včas zváži účelnosť jeho predĺženia,

         ROZHODLA TAKTO:
   Článok 1
   Predmet
   Týmto sa zriaďuje expertná skupina Komisie na vysokej úrovni pre oblasť radikalizácie (ďalej len „skupina“).
   Článok 2
   Úlohy
   Skupina má tieto úlohy:

               a)

               poskytovať poradenstvo o tom, ako zlepšiť spoluprácu a súčinnosť medzi rôznymi zainteresovanými stranami, a najmä s členskými štátmi, vo veciach, ktoré sa týkajú predchádzania radikalizácii vedúcej k násilnému extrémizmu a terorizmu a boja proti nej;

               b)

               poskytovať poradenstvo a pomáhať Komisii pri ďalšom rozvoji politík Únie zameraných na predchádzanie radikalizácii vedúcej k násilnému extrémizmu a terorizmu a boj proti nej, a to aj prostredníctvom vypracovania súboru zásad a odporúčaní s náležitým ohľadom na zistenia súčasného a budúceho výskumu financovaného zo strany EÚ v tejto oblasti, v záujme vykonávania cielených a účinných opatrení na predchádzanie radikalizácii a boj proti nej na úrovni Únie, ako aj na vnútroštátnej úrovni, ktoré zahŕňajú aj cielenejšie využívanie programov financovania Únie;

               c)

               poskytovať poradenstvo a pomáhať Komisii pri hľadaní možností pre budúce štruktúrovanejšie mechanizmy spolupráce na úrovni Únie v oblasti predchádzania radikalizácii vedúcej k násilnému extrémizmu a terorizmu a boja proti nej, vychádzajúc z existujúcich prístupov k výmenám osvedčených postupov, vytvárania sietí a posilňovania postavenia zainteresovaných strán.

         Článok 3
   Členstvo
   1.   Skupinu tvoria títo členovia:

               a)

               príslušné orgány členských štátov;

               b)

               Agentúra Európskej únie pre spoluprácu v oblasti presadzovania práva;

               c)

               Jednotka Európskej únie pre justičnú spoluprácu;

               d)

               Agentúra Európskej únie pre základné práva;

               e)

               Agentúra Európskej únie pre odbornú prípravu v oblasti presadzovania práva;

               f)

               centrum excelentnosti siete na zvyšovanie povedomia o radikalizácii;

               g)

               Európska služba pre vonkajšiu činnosť;

               h)

               koordinátor EÚ pre boj proti terorizmu.

         2.   Členovia skupiny vymenujú jedného zástupcu na vysokej úrovni a jedného náhradníka. Každého zástupcu na vysokej úrovni alebo náhradníka môže sprevádzať jeden expert na predchádzanie radikalizácii.
   3.   Členovia, ktorí už nie sú schopní účinne prispievať k rokovaniam expertnej skupiny, ktorí podľa stanoviska dotknutého oddelenia Komisie nespĺňajú podmienky stanovené v článku 339 Zmluvy o fungovaní Európskej únie alebo ktorí odstúpia, už nie sú pozývaní na žiadne zasadnutia skupiny a môžu byť nahradení na zvyšok ich funkčného obdobia.
   Článok 4
   Predseda
   Skupine predsedá vysokopostavený zástupca Generálneho riaditeľstva pre migráciu a vnútorné záležitosti Komisie (ďalej len „GR HOME“).
   Článok 5
   Činnosť skupiny
   1.   Skupina koná na žiadosť svojho predsedu v súlade s článkom 13.1 horizontálnych pravidiel Komisie pre expertné skupiny (ďalej len „horizontálne pravidlá“) (12).
   2.   Zasadnutia skupiny sa v zásade konajú v priestoroch Komisie.
   3.   GR HOME zabezpečuje sekretárske služby. Na zasadnutia skupiny a jej podskupín sa pozývajú úradníci Komisie z iných oddelení, ktorí sa zaujímajú o prerokúvané otázky.
   4.   Po dohode s GR HOME môže skupina jednoduchou väčšinou hlasov svojich členov rozhodnúť, že jej rokovania budú verejné.
   5.   Zápisnice z diskusie o každom bode v programe zasadnutia a stanoviská vydané skupinou musia byť zmysluplné a úplné. Zápisnicu vypracúva sekretariát a zodpovedá za ňu predseda.
   6.   Skupina prijíma svoje stanoviská, odporúčania alebo správy na základe konsenzu. V prípade hlasovania sa o výsledku hlasovania rozhodne jednoduchou väčšinou hlasov členov. Členovia, ktorí hlasovali proti, majú právo, aby sa k stanoviskám, odporúčaniam alebo správam pripojil dokument, v ktorom budú zhrnuté dôvody ich stanoviska.
   Článok 6
   Podskupiny
   1.   GR HOME môže zriadiť podskupiny na preskúmanie špecifických tém na základe mandátu vymedzeného Komisiou. Podskupiny vykonávajú činnosť v súlade s horizontálnymi pravidlami a podliehajú skupine. Podskupiny zaniknú hneď, ako splnia svoj mandát.
   2.   Členovia skupiny môžu vymenovať zástupcov do podskupín s vysokou úrovňou technických znalostí.
   Článok 7
   Prizvaní experti
   GR HOME môže podľa potreby prizývať expertov, vrátane expertov zo súkromného sektora, ktorí majú osobitné odborné znalosti o prerokúvanej téme, aby sa zúčastnili na činnosti skupiny alebo podskupín.
   Článok 8
   Pozorovatelia
   1.   Jednotlivcom, organizáciám alebo verejným subjektom môže byť udelený štatút pozorovateľa v súlade s horizontálnymi pravidlami, a to priamym pozvaním zo strany predsedu.
   2.   Organizácie a verejné subjekty určené ako pozorovatelia vymenujú svojich zástupcov.
   3.   Predseda môže pozorovateľom a ich zástupcom povoliť, aby sa zúčastnili na rokovaniach skupiny a poskytovali odborné poznatky. Nemajú však mať hlasovacie práva a nepodieľajú sa na formulácii odporúčaní ani poradenstva skupiny.
   Článok 9
   Rokovací poriadok
   Na návrh GR HOME a po dohode s ním skupina prijme svoj rokovací poriadok jednoduchou väčšinou hlasov svojich členov, na základe štandardného rokovacieho poriadku expertných skupín v súlade s horizontálnymi pravidlami (13).
   Článok 10
   Služobné tajomstvo a zaobchádzanie s utajovanými skutočnosťami
   Členovia skupiny a ich zástupcovia, ako aj prizvaní odborníci a pozorovatelia sú viazaní povinnosťami zachovávať služobné tajomstvo, ktoré sa v zmysle zmlúv a ich vykonávacích predpisov vzťahujú na všetkých členov inštitúcií a ich zamestnancov, ako aj bezpečnostné predpisy Komisie týkajúce sa ochrany utajovaných skutočností Únie stanovené v rozhodnutiach Komisie (EÚ, Euratom) 2015/443 (14) a 2015/444 (15). Ak tieto povinnosti nedodržia, Komisia môže prijať všetky primerané opatrenia.
   Článok 11
   Transparentnosť
   1.   Skupina a jej podskupiny musia byť registrované v registri expertných skupín.
   2.   Pokiaľ ide o zloženie skupiny, mená členov, ako aj pozorovateľov, sa uverejnia v registri expertných skupín.
   3.   Všetky relevantné dokumenty vrátane programov zasadnutí, zápisníc a príspevkov účastníkov sa zverejnia buď priamo v registri expertných skupín, alebo prostredníctvom odkazu z registra na špecializované webové sídlo, kde sú tieto informácie k dispozícii. Prístup k špecializovaným webovým sídlam nemožno podmieniť registráciou používateľa či iným obmedzením. Najmä program zasadnutia a iné relevantné súvisiace dokumenty sa uverejňujú v dostatočnom predstihu pred zasadnutím a potom nasleduje včasné uverejnenie zápisnice. Výnimky zo zverejňovania sú možné len v prípadoch, keď sa predpokladá, že by v dôsledku zverejnenia dokumentu mohlo dôjsť k porušeniu ochrany verejného alebo súkromného záujmu v zmysle článku 4 nariadenia Európskeho parlamentu a Rady (ES) č. 1049/2001 (16).
   Článok 12
   Výdavky na zasadnutia
   1.   Účastníci podieľajúci sa na činnostiach skupiny a podskupín nie sú za poskytované služby odmeňovaní.
   2.   Cestovné náklady a náklady na pobyt, ktoré účastníkom vznikli v súvislosti s činnosťou skupiny a podskupín, uhrádza Komisia. Takáto úhrada sa uskutočňuje v súlade s ustanoveniami platnými v rámci Komisie a do výšky disponibilných rozpočtových prostriedkov pridelených oddeleniam Komisie v rámci každoročného postupu prideľovania finančných prostriedkov.
   Článok 13
   Uplatniteľnosť
   Toto rozhodnutie sa uplatňuje do 31. decembra 2018.

      V Bruseli 27. júla 2017

            Za Komisiu

         Dimitris AVRAMOPOULOS

            člen Komisie

      (1)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov: Európsky program v oblasti bezpečnosti, COM(2015) 185 final, Štrasburg, 28.4.2015.

      (2)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov: Podpora predchádzania radikalizácii vedúcej k násilnému extrémizmu, COM(2016) 379 final, Brusel, 14.6.2016.

      (3)  9956/14 JAI 332 ENFOPOL 138 COTER 34.

      (4)  Pozri najmä Závery Rady Európskej únie a členských štátov zasadajúcich v rámci Rady o posilnení trestnoprávnej reakcie na radikalizáciu vedúcu k terorizmu a násilnému extrémizmu z 20. novembra 2015 (14419/15), Závery Rady o rozvoji mediálnej gramotnosti a kritického myslenia prostredníctvom vzdelávania a odbornej prípravy z 30. mája 2016 (9641/16), Závery Rady o úlohe sektora mládeže v rámci integrovaného a medziodvetvového prístupu k prevencii násilnej radikalizácie mladých ľudí a k boju proti takejto radikalizácii z 30. mája 2016 (9640/16), Závery Rady a zástupcov vlád členských štátov zasadajúcich v Rade o predchádzaní radikalizácii vedúcej k násilnému extrémizmu z 21. novembra 2016 (14276/16), Závery Európskej rady z 22. a 23. júna 2017 (EUCO 8/17) a Závery Rady o vonkajšej činnosti EÚ v oblasti boja proti terorizmu z 19. júna 2017 (10384/17).

      (5)  Nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (Ú. v. EÚ L 135, 24.5.2016, s. 53).

      (6)  Rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (Ú. v. ES L 43, 6.3.2002, s. 1).

      (7)  Nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (Ú. v. EÚ L 53, 22.2.2007, s. 1).

      (8)  Nariadenie Európskeho parlamentu a Rady (EÚ) 2015/2219 z 25. novembra 2015 o Agentúre Európskej únie pre odbornú prípravu v oblasti presadzovania práva (CEPOL) a ktorým sa nahrádza a zrušuje rozhodnutie Rady 2005/681/SVV (Ú. v. EÚ L 319, 4.12.2015, s. 1).

      (9)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Predchádzanie radikalizácii vedúcej k terorizmu a násilnému extrémizmu: Posilnenie opatrení EÚ, COM (2013) 941 final, 15.1.2014.

      (10)  Rozhodnutie Rady (2010/427/EÚ) z 26. júla 2010 o organizácii a fungovaní Európskej služby pre vonkajšiu činnosť (Ú. v. EÚ L 201, 3.8.2010, s. 30).

      (11)  Vyhlásenie Európskej rady o boji proti terorizmu z 25. marca 2004.

      (12)  Rozhodnutie Komisie C(2016) 3301 final z 30. mája 2016, ktorým sa stanovujú horizontálne pravidlá vytvárania a fungovania expertných skupín Komisie.

      (13)  Pozri článok 17 horizontálnych pravidiel.

      (14)  Rozhodnutie Komisie (EÚ, Euratom) 2015/443 z 13. marca 2015 o bezpečnosti v Komisii (Ú. v. EÚ L 72, 17.3.2015, s. 41).

      (15)  Rozhodnutie Komisie (EÚ, Euratom) 2015/444 z 13. marca 2015 o bezpečnostných predpisoch na ochranu utajovaných skutočností EÚ (Ú. v. EÚ L 72, 17.3.2015, s. 53).

      (16)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).